##  Møtereferat

**Møtet gjelder:** Menighetsrådsmøte onsdag 30. august 2017 kl 19.00

**Deltakere:** Hege Beate Bakken Hanne Bergfjord

 Charlotte Erichsen Elvebakk Ole Jakob Lund

 Amanda Kvande Gerhardsen Vollen Benedicte Salvesen

 Ivar Selmer-Olsen Hans Kristian Solbu

**Forfall:** Markus Eggan Aune, Astrid Sollie, Knut Sørby, Petter Røskaft

**Møtested:** Sverresborg kirkesenter

 Ny menighetspedagog Guro Gaustad Anderssen presenterte seg og ble tatt imot av menighetsrådet.

 **MR-sak 37/17 Protokoller**

 Referat fra møte i menighetsrådet 08.06.17 ble godkjent.

 Referat fra møtet i AU 15.08.17 ble tatt til orientering.

**MR-sak 38/17**  **Orienteringssaker** **(post, personal m.m.)**

* **Hvordan har sommeren forløpt ved Solbu**. Sommeren har løpt som normalt. Det har vært mange dåp, men for få frivillige ved gudstjenestene.
* **Stabens tanker og planer for året som kommer**. Positivt med nye medarbeidere og spennende med ny satsing i ungdomsarbeidet.
* Hanne Bergfjord orienterte fra **prostirådsmøtet 23.08**.
* **Planer for kjøkken mm.** Ved Ole Jakob Lund. Menighetsrådet får mer info om saken når husstyret har behandlet den i sitt møte i september.
* **Frivillighet.** Menighetsrådet tok opp til diskusjon hvordan man kan få flere frivillige til å forplikte seg til deltagelse, særlig i gudstjenestene. Det er også klart at den økte aktiviteten menigheten opplever på kirkesenteret, krever flere frivillige. Menighetsrådet kom med noen praktiske forslag:

Hanne Bergfjord tok på seg å lage en Google**-**dokument hvor frivillige selv kan gå inn for å melde seg, bytte tjeneste osv.

Amanda K. Gerhardsen Vollen foreslo at menighetens ungdommer oppfordres til å være med i gudstjenesten mot økonomisk støtte til «reisekassa» for den planlagte turen 2018.

Alle samarbeider om en liste med navn på folk som kan spørres om å forplikte seg ytterligere.

Ivar Selmer-Olsen vil legge fram dette behovet for flere frivillige, særlig på gudstjenestene samt appellere til givertjeneste, på medarbeiderfesten.

**MR-sak 39/17 Økonomi**

* **Status Givertjeneste og Regnskapsrapport 30.06.17** ved Aud Singstad. Regnskap for kirkesenteret går i overskudd ved første halvår, da flere store investeringer og oppgraderinger ikke blir iverksatt før i høstsemesteret. Utleieinntektene er også gode første halvår grunnet bl.l. konfirmasjonsselskapene. Kirkesenteret er også mye utleid utover høsten.
* Hvordan øke givertjenesten? Foreløpig er inntektene langt under det budsjetterte. Menighetsrådsformannen vil oppfordre til å bli med i givertjenesten på Medarbeiderfesten 20.09

**MR-sak 40/17 Ny soknestruktur i Trondheim**

Sverresborg menighetsråd behandlet saken grundig og leverte en uttalelse i vår. Utviklingen i saken siden den gang er at det nå foreslås at Byåsen og Sverresborg fortsetter som egne menigheter, med en god del tillegg i areal fra Ilen til Sverresborg.

Menighetsrådet avventer prosti-vise samlinger, for oss i Kolstad 6. september, før det lages med en ny uttalelse på bakgrunn av de nye premissene.

**MR-sak 41/17 Ungdomsarbeidet**

Menighetsrådets behandling av saken i sitt fellesmøte med staben i juni, hvor de bestemte å prioritere å bruke midler på ungdomsarbeidet. Amanda Kvande Gerhardsen Vollen er ansatt i en midlertidig prosjektstilling t.o.m. 30.06.18. Hun vil jobbe i en 20% stilling med mange oppgaver innen ungdomsarbeidet, som «reunion» for årets konfirmanter, planlegge leir i 2018, delta på Pilgrimsvandring, «leir før leir», Ungdomsstyre m.m.

**MR-sak 41/17 Eventuelt**